Իսկ երկուշաբթի օրը` հոկտեմբերի 29-ին, Փարիզում Օրհան Փամուկն արժանացավ Ֆրանսիայի Պատվո լեգիոնի շքանշանին: Շքանշանը Փամուկին հանձնեց Ֆրանսիայի մշակույթի նախարար Օրելի Ֆիլիպետին` նշելով Փամուկի «նորարարական ոճն ու ավանգարդ հայացքները» և հաղորդելով, որ այսօր աշխարհում վաճառվել է թուրք գրողի գրքերի ավելի քան 11 մլն նմուշ: «Դուք չվախեցաք ելույթ ունենալ պատմության մասին լռելու դեմ, չվախեցաք մենության մեջ հայտնվել` բարձրացնելով ձայնն ի պաշտպանություն մոռացության մատնվածների»,- ասաց Ֆիլիպետին, տեղեկացնում է ԻՏԱՐ-ՏԱՍՍ-ը: